รัฐมนตรีประจำสำนักนายกรัฐมนตรี ปรับผังรายการ NBT ขยายเวลาช่วยเหลือประชาชนให้เข้าถึงสถานพยาบาลรักษาผู้ป่วยโควิด-19
นายอนุชา นาคาศัย รัฐมนตรีประจำสำนักนายกรัฐมนตรี เปิดเผยว่า หลังจากที่ได้สั่งการให้กรมประชาสัมพันธ์สร้างช่องทางการประสานงาน ส่งต่อและติดตามการให้ความช่วยเหลือระหว่างประชาชนกับสถานพยาบาลในช่วงสถานการณ์โควิด-19 ตั้งแต่วันศุกร์ที่ 23 เมษายน 2564 ที่ผ่านมา พบว่ามีประชาชนได้ประสานเพื่อขอรับการช่วยเหลือและสอบถามข้อมูลเรื่องต่างๆ เป็นจำนวนมากขึ้นทุกวัน จึงได้สั่งการให้มีการขยายเวลาการออกอากาศเพิ่มเติม จากเดิม 10.00 น.-11.30 น. เป็น 09.00 น.-11.30 น. และเปิดรับสายประชาชน ตั้งแต่เวลา 09.00 น.-16.30 น. ทุกวัน ไม่เว้นวันหยุดราชการ โดยจะเริ่มใช้ช่วงเวลาใหม่ ในวันที่ 1 พฤษภาคม 2564 เป็นต้นไป เพื่อเป็นที่พึ่งและสามารถช่วยเหลือประชาชนได้อย่างเต็มที่และทั่วถึงผู้ต้องการขอรับความช่วยเหลือ หรือต้องการสอบถามข้อมูลเพิ่มเติมเกี่ยวกับสถานการณ์โควิด-19 ผ่านทาง NBT2HD สามารถติดต่อได้ทาง โทร. 02-275-4225 (10 คู่สาย) Facebook: เพจ Live NBT 2HD และ เพจ NBT 2HD